Diari Oficial de la Generalitat Valenciana


Sumari del DOGV 5653, del 04-12-2007 (2007/14699)

Informació pública de la determinació de l'alternativa tècnica del sector 2-E del PGOU del municipi de Caudete de las Fuentes.
------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14551


Data del document
:   14-11-2007

Organisme emissor
:   Ajuntament de Caudete de Las Fuentes

Tipus de document
:   Informació Pública

Descriptors 

:   * Caudete de las Fuentes
    * pla d'urbanisme
    * administració local

Informació pública de la determinació de l'alternativa tècnica del sector 2-E del PGOU del municipi de Caudete de las Fuentes. [2007/14218]  
Esta Alcaldia va dictar, amb data 8 de novembre de 2007, el Decret núm. 96, sobre la determinació de l'alternativa tècnica del sector 2-E del Pla General d'Ordenació Urbana del municipi de Caudete de las Fuentes, que transcrit literalment diu així:  
Determinació de l'alternativa tècnica sector 2-E.  
Rafael Cerveró Vicente, com a alcalde president de l'Ajuntament de Caudete de las Fuentes, en virtut de les facultats que la llei li atribuïx decreta:  
De conformitat amb l'article 314.5 del Decret 67/2006, de 12 de maig, del Consell, Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, del Consell, determinar de conformitat amb els informes tècnics, l'alternativa tècnica presentada per Atlas Compañía Urbanizadora, SL.  
Se sotmet a informació pública, per un període màxim d'un mes, a comptar des de la data de la publicació del present edicte en el Diari Oficial de la Comunitat Valenciana.  
Contra la present resolució, que posa fi a la via administrativa, podrà formular recurs de reposició, en el termini d'un mes, a comptar des de l'endemà de la publicació en el DOCV, davant de l'organisme que l'ha dictat, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons el que disposa la Llei 4/1999. La falta de resolució del recurs de reposició, transcorregut el termini d'un mes, a comptar des de la data de la presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir de l'endemà de la recepció de la notificació del dit acte o resolució, o des del termini resolutori, l'interessat podrà interposar recurs contenciós administratiu davant del jutjat/sala del Tribunal Superior de Justícia Contenciós Administratiu de València/Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte es considerarà finalitzat i no serà impugnable.  
En tot cas, l'interessat podrà interposar directament recurs contenciós, sense recurs administratiu de reposició previ, en el termini de dos mesos a comptar des de l'endemà de la recepció de la notificació del present acte o resolució, sense perjudici d'utilitzar qualsevol altra via que considere oportuna.  
Caudete de las Fuentes, 14 de novembre de 2007.- L'alcalde: Rafael Cerveró Vicente.